ROMÂNIA **(nu produce efecte juridice)\***

JUDEȚUL MUREȘ

SERVICIUL PUBLIC DE UTILITĂȚI MUNICIPALE

Nr. 93141 din 21.12.2022 **Inițiator**

**PRIMAR**

**Soós Zoltán**

**REFERAT DE APROBARE**

**privind aprobarea proiectului de buget necesar începerii activității Centrului de Cultură și Artă Târgu Mureș**

Având în vedere reorganizarea Serviciului Public de Utilități Municipale, s-a supus aprobării Consiliului Local înființarea Centrului de Cultură și Artă Târgu Mureș, organigrama, statul de funcții și Regulamentul de organizare și funcționare.

Pentru funcționarea noii structuri este necesar a se aproba bugetul de venituri și cheltuieli. Pentru ca Centrul de Cultură și Artă Târgu Mureș să-și poată desfășura activitatea, până la aprobarea bugetului Municipiului Târgu Mureș, respectiv structurii nou înființate, este necesar ca pentru anul 2023 să se aprobe un proiect de buget, urmând ca în conformitate cu prevederile art.40 din Legea nr. 273 din 29.06.2006 privind finanțele publice locale, cu modificările ulterioare, Centrul de Cultură și Artă Târgu Mureș să fie finanțat în limita a 1/12 din prevederile cuprinse în proiectul de buget pentru anul 2023.

Finanțarea Centrului de Cultură și Artă Târgu Mureș se asigură integral din bugetul UAT Municipiul Târgu Mureș – sursa A.

Categoriile de cheltuieli ale Centrului de Cultură și Artă Târgu Mureș sunt structurate conform clasificației funcționale, pe părți, capitole, subcapitole și conform clasificației economice pe titluri, articole și alineate, după caz.

Fundamentarea, dimensionarea și repartizarea cheltuielilor Centrului de Cultură și Artă Târgu Mureș pe destinații, respectiv pe activități, programe, proiecte, obiective, s-a efectuat în concordanță cu atribuțiile ce revin direcției, cu prioritățile stabilite de conducerea Municipiului Târgu Mureș. De asemenea, dimensionarea cheltuielilor s-a efectuat în strictă corelare cu prevederile bugetare cuprinse în bugetul UAT Municipiul Târgu Mureș aprobat prin HCL nr. 95/2021 cu rectificările ulterioare.

Pentru fundamentarea cheltuielilor de personal s-a luat în calcul numărul de posturi conform organigramei, iar în ceea ce privește fundamentarea cheltuielilor privind bunurile și serviciile, respectiv obiectivele de investiții s-a ținut cont de propunerea de buget făcută de către Centrul de Cultură și Artă Târgu Mureș privind achizițiile de produse, servicii și lucrări. Bugetul propus a fi aprobat are la bază Nota de fundamentare aferentă anului 2023, anexată prezentului referat.

Centrul de Cultură și Artă Târgu Mureș își va începe activitatea cu data de 1.01.2023

Având în vedere cele de mai sus, propunem aprobarea proiectului de buget a Centrului de Cultură și Artă Târgu Mureș pe anul 2023, conform anexelor nr. 1, 2, și 3, atașate la proiectul de hotărâre.

**DIRECTOR, DIRECTOR ADJ.,**

**Florentina Maria Váry Zenovia Maria Șagău**

**\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute la art.129, art.139 din O.U.G. nr.57/2019 privind Codul Administrativ**

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREȘ**

**Proiect**

**(nu produce efecte juridice)\***

**Iniţiator**

**PRIMAR**

**Soós Zoltán**

**HOTĂRÂREA nr. \_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_ 2022**

**privind aprobarea proiectului de buget necesar începerii activității Centrului de Cultură și Artă Târgu Mureș**

***Consiliul local municipal Tîrgu Mureş, întrunit în şedinţă ordinară de lucru,***

Văzând Referatul de aprobare nr. **93141** din **21.12.2022**, prezentat de Serviciul Public de Utilităţi Municipale, privind aprobarea proiectului de buget necesar începerii activității Centrului de Cultură și Artă Târgu Mureș**,**

Având în vedere Raportul comisiilor de specialitate din cadrul Consiliului Local Municipal Târgu Mureș,

În conformitate cu prevederile:

* Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,
* Legii nr. 52/2003 privind transparența decizională în administrația publică, republicată, cu modificările și completările ulterioare,
* art. 19 alin. (1) lit. ”a” și alin. (2), art. 39, art. 49 și art. 82 alin. (2) din Legea nr. 273 din 29.06.2006 privind finanțele publice locale cu modificările ulterioare,
* Legii nr. 15 din 8.03.2021 privind codul fiscal

În temeiul art.129, alin.(2), lit.”b”, alin. (4) lit. ”a”, art. 139 alin. (3) lit. ”a” și art. 196 alin. (1) lit. ”a” din din Ordonanța de Urgență a Guvernului nr. 57/2019 din 3 Iulie 2019 privind Codul Administrativ,

**H o t ă r ă ş t e :**

**Art. 1**. Se aprobă proiectul de buget aferent Centrului de Culturală și Artă Târgu Mureș în sumă de 20.063.235 lei , conform Anexei 1, respectiv Anexa 2 – lucrări de reparații curente și Anexa 3 – cheltuieli de capital.

**Art. 2.** Centrul de Culturală și Artă Târgu Mureș își va începe activitatea cu data de 1.01.2023.

**Art. 3.** Cu ducerea la îndeplinire a prevederilor prezentei hotărâri se încredinţează Centrul de Cultură și Artă Târgu Mureș.

**Art. 4.** În conformitate cu prevederile art. 252, alin.1, lit. C și ale art. 255 din OUG nr. 57/2019 privind Codul Administrativ precum și ale art. 3, alin. 1 din Legea nr. 554/2004 privind Contenciosul Administrativ, prezenta hotărâre se înaintează Prefectului județului Mureș pentru exercitarea controlului de legalitate.

**Art.10.** Prezenta hotărâre se comunică:

Primarului municipiului Târgu Mureș

Direcției economice

Centrului de Cultură și Artă Târgu Mureș

**p. Secretar General**

**al Municipiului Târgu Mureș**

**\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute la art.129, art.139 din O.U.G. nr.57/2019 privind Codul Administrativ**